જે હસવાના પડઘા આજે આર્યાનને આટલા વર્ષોથી એજ હડ્સન નદીનો કિનારો યાદ અપાવે છે. આર્યાન અચાનક હસવા માંડે છે ત્યાં જ પાછળથી એક નાનો ટેણીયો આવીને આર્યાનને પપ્પા કહીને વળગી પડે છે. ત્યારે આર્યાનને ધ્યાન આવે છે કે આજે તો સાવ એકલો છે એ ૬ જણામાંથી. આજે તો એ એની પત્ની અને દિકરા અનાયાસ સાથે બેયોનની હડ્સનના આ કિનારે આવ્યો છે. એ અનાયાસને પોતાના ખોળામાં લે છે અને આથમતા સૂરજને બતાવે છે. એની પત્ની એની બાજુમાં આવીને આર્યાનનો હાથ એના હાથમાં લે છે અને બંન્ને અનાયાસને લઈને સૂર્યાસ્તના આકાશ પરના ગુલાબી પડછાયા સામે જોઇને બેસી રહે છે. પરંતુ આર્યાનના આંખો સામે એ આકાશ પર ભૂતકાળના ચિત્રો જીવંત દેખાતા હોય છે અને કાનમાં આજે પણ એ ૬ જણાના હાસ્યના પડઘા એટલા જ સ્પષ્ટ સંભળાય છે.